Document ID: /roh_data/filtered/fineweb-2-filterrobots_roh.jsonl.gz/27969

22 giurists da la Svizra supplitgeschan il Cussegl federal da dar asil al whistleblower Julian Assange. Els vesan quai sco confess a la societad civila ed als dretgs umans, sco la libertad da pressa, scrivan els en ina communicaziun.
Ina gruppa da giurists da renum han suttascrit la supplica, tranter els er l'anteriur president dal Tribunal federal Giusep Nay. Senza la plattafurma Wikileaks da Julian Assange na fiss il schurnalissem da scuverta betg stà pussaivel. Sin Assange spetga ussa la consegna da la Gronda Britannia als Stadis Unids da l'America.
RR novitads 14:00